Diari Oficial de la Generalitat Valenciana


Sumari del DOGV 7518, del 05-05-2015 (2015/3856)

RESOLUCIÓ de 21 d'abril de 2015, de la Direcció General d'Empreses Agroalimentàries i Pesca, per la qual s'establixen i classifiquen les zones de producció de mol·luscos bivalves, equinoderms, tunicats i gasteròpodes en aigües de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7518

Data del DOGV
:   05-05-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/3856


Data del document
:   21-04-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * legislació
    * aqüicultura
    * legislació alimentària
    * crustaci
    * mol·lusc

RESOLUCIÓ de 21 d'abril de 2015, de la Direcció General d'Empreses Agroalimentàries i Pesca, per la qual s'establixen i classifiquen les zones de producció de mol·luscos bivalves, equinoderms, tunicats i gasteròpodes en aigües de la Comunitat Valenciana. [2015/3856]  
El Reglament (CE) núm. 854/2004, del Parlament Europeu i del Consell, de 29 d'abril de 2004, pel qual s'establixen normes específiques per a l'organització de controls oficials dels productes d'origen animal destinats al consum humà, establix en l'annex II, capítol II, que l'autoritat competent ha de determinar la ubicació i classificació de les zones de producció de mol·luscos bivalves vius, equinoderms vius, tunicats vius i gasteròpodes marins vius.  
El Reglament (UE) núm. 505/2010, de la Comissió, de 14 de juny de 2010, que modifica l'annex II del Reglament (CE) núm. 854/2004. Els controls oficials dels pectínids i els gasteròpodes marins vius que no s'alimenten per filtració recol·lectats fora de les zones de producció classificades hauran d'efectuar-se en les subhastes de peix, els centres d'expedició o els establiments de transformació.  
El Reglament (CE) núm. 853/2004, del Parlament Europeu i del Consell, de 29 d'abril de 2004, pel qual s'establixen les normes específiques d'higiene dels aliments d'origen animal, disposa en l'annex II, secció VII, els requisits per a les zones de producció de mol·luscos bivalves vius, equinoderms vius, tunicats i gasteròpodes marins vius.  
  
Per mitjà de la Resolució de 19 de febrer de 2013, de la Direcció General d'Empreses Agroalimentàries i Pesca, s'establixen i classifiquen les zones de producció de mol·luscos bivalves, gasteròpodes i equinoderms en aigües de la Comunitat Valenciana.  
Durant el 2014 s'ha elaborat un estudi tècnic per a la classificació de les zones de producció de mol·luscos bivalves i altres invertebrats en aigües de la Comunitat Valenciana. L'estudi ha tingut en compte les fonts de contaminació d'origen humà i animal, l'anàlisi de dispersió d'efluents i la hidrodinàmica de la costa de la Comunitat Valenciana.  
  
Tenint en compte les conclusions de l'estudi mencionat, es fa necessari l'establiment d'una nova classificació de les zones de producció de mol·luscos bivalves.  
Per això, per a complir els reglaments abans mencionats i basant-se en el que establix l'article 38 de la Llei 9/1998, de 15 de desembre, de Pesca Marítima de la Comunitat Valenciana, esta direcció general resol:  
  
  
Primer  
Aprovar la nova classificació de les zones de producció de mol·luscos bivalves, gasteròpodes, equinoderms i tunicats en aigües del litoral de la Comunitat Valenciana, tal com figura en l'annex I de la present resolució.  
  
Segon  
Contra esta resolució, que no posa fi a la via administrativa, pot interposar-se, en el termini d'un mes des de la notificació o publicació, recurs d'alçada davant del conseller de Presidència i Agricultura, Pesca, Alimentació i Aigua, d'acord amb l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
DISPOSICIÓ DEROGATÒRIA  
  
Queda derogada la disposició següent:  
- Resolució de 19 de febrer de 2013, de la Direcció General d'Empreses Agroalimentàries i Pesca, per la qual s'establixen i classifiquen les zones de producció de mol·luscos bivalves, gasteròpodes i equinoderms en aigües de la Comunitat Valenciana.  
  
  
  
DISPOSICIÓ FINAL  
  
Esta resolució produirà efectes des de l'endemà de la publicació en el Diari Oficial de la Comunitat Valenciana.  
  
València, 21 d'abril de 2015.- La directora general d'Empreses Agroalimentàries i Pesca: Marta Valsangiacomo Gil.